nirmala. sitharaman jpg
కేంద్రమంత్రి నిర్మలా సీతారామన్‌
న్యూఢిల్లీ: ఆర్ధికవృద్ధిని రెంట్టింపుచేసుకునేలక్ష్యంతో ఎన్‌డిఎ-2 ప్రభుత్వం పలు ఉద్దీపనలు ప్రకటిస్తోంది. నాలుగో విడతగా ఆర్ధికమంత్రి నిర్మలా సీతారామన్‌ కార్పొరేట్‌రంగానికి భారీ వరాలు ప్రకటించారు. కార్పొరేట్‌పన్నును 25.17శాతంగా నిర్ణయించారు. అంతకుముందున్న 30శాతం నుంచి మరికొంత తగ్గించారు. ఎలాంటిప్రోతత్సాహకాలు, రాయితీలు పొందకుండా ఉంటేకార్పొరేట్‌పన్ను 22శాతం మాత్రమే చెల్లించుకునే సదుపాయం ప్రకటించారు. ఇపుడు కొత్త ఉత్పత్తిరంగ సంస్థలు కేవలం 15శాతం పనున చెల్లిస్తే సరిపోతుంది. ఇందుకోసం ఆదాయపు పన్ను చట్టానికి సవరణలు తెస్తూ ఆర్డినెన్స్‌ను కూడా అమలుచేస్తున్నట్లు తెలిపారు. పన్నుల పరంగా ప్రభుత్వం పారిశ్రామిక, పెట్టుబడుల రంగాలప్రతినిధులతో చర్చించినత ర్వాత వారం వారం ప్రోత్సాహకాలు, ఉద్దీపనలు ప్రకటిస్తూనే ఉంది. ఉద్దీపనల కారణంగా ప్రభుత్వ ఖజానాపై భారీ భారం పడుతున్నప్పటికీ ఆర్థికవృద్ధి లక్ష్యంతోప్రోత్సాహకాలు అనివార్యం అవుతున్నాయని, మొత్తంగా ప్రకటించిన రాయితీల కారణంగా కేంద్రానికి 1.45 లక్షలకోట్లు నష్టం వస్తుందని కూడా ఆమె వెల్లడించారు. ప్రోత్సాహకాలు పన్నుతగ్గింపులకు సంబంధించి శుక్రవారం ఆర్డినెన్స్‌ను కూడా ఆమోదించినట్లు తెలిపారు. ఆదాయపు పన్ను చట్టంలో ఒక సవరణను ఆమోదిస్తూ 2019-20 ఆర్ధికసంవత్సరంనుంచి కార్పొరేట్‌కంపెనీలు 22శాతం పన్ను చెల్లించవచ్చు.  .
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/